Babalykie in PE gevindArgieffoto Die polisie in Port Elizabeth in die Oos-Kaap doen ŉ geregtelike doodsondersoek ná die liggaam van ŉ drie weke oue baba gevind is. Kapt. Johan Rheeder, woordvoerder van die polisie, het gesê speurders is dringend op soek na die ma van die kind wie se liggaam in ŉ bebosde gebied naby Missionweg oorkant die Afrimat-steengroef gevind is. Die babaseuntjie was in ŉ blou kombers toegedraai. ŉ Sak doeke is naby hom neergesit.